Повела је Јела
Повела је Јела два коња на воду,
Једно братовога, друго војновога.
Братовога коња мутном водом поји,
Војновога коња бистром водом поји.

Питале је друшке: „Шта то радиш, Јелке?
Шта то радиш, Јелке, Јелке криводелке?"
„Братовога коња мутном водом појиш,
Војновога коња бистром водом појиш."

„Ја му нисам крива, сам је загазио,
Сам је загазио, воду замутио."

Изворне песме